Getel, geweeg, te lig bevind : uit die Woord
Author M.P.A. Venter
Ons ken almal die uitdrukking: "Die skrif is aan die muur." Daarmee wil ons sê dat iets nou die finale einde of deurbraak bereik het. Byvoorbeeld - die skrif is aan die muur, as dit nie gou reën nie, dan is hierdie oes finaal daarmee heen. En so het hierdie uitdrukking die betekenis gekry om die negatiewe kant van 'n saak te beskryf. Tog wil die Here 'n ander waarde aan hierdie uitdrukking by ons tuisbring.
Reformasie, Skrifgesag en Skrifverstaan : redaksioneel
Die kerk van die Middeleeue het die besondere plek van Die Bybel in die lewe van die kerk en van die gelowiges aanmerklik beperk en verklein, nié in die sin dat Die Bybel geen betekenis gehad nie, maar wel dat die gelowiges Die Bybel leer ken het soos die kerklike leergesag dit aan hulle voorgehou het. Die Bybel is verstaan en beleef soos die kerk dit verstaan en aanbeveel het. Kerkgesag het Skrifgesag verdring. En daarmee het die gesag van Christus self in gedrang gekom.
Katrina ... : hoofartikel
Katrina ... Dis asof ons brose wêreld soos 'n dronk man voortstrompel van die een krisis na die ander. 11 September 2001 plof die Twee Torings in New York ineen; 26 Desember 2004 oorspoel 'n ontsaglike tsoenami Suidoos-Asië; 7 Julie 2005 ontplof vier bomme in Londen en op 28 Augustus 2005 vee die reuse orkaan Katrina New Orleans plat.
Eenheid van die kerk : brandpunt
Author W.J. Snyman
Die vraagstuk van die eenheid van die kerk is 'n vraagstuk waarmee daar gedurig geworstel word. Telkens verskyn maar weer 'n artikel hieroor in die kerklike pers. Hoe kan dit ook anders as 'n mens erns maak met die belydenis: Ek glo aan 'n heilige, algemene, Christelike kerk? By ons word die vraagstuk van die eenheid van die kerk nog verder verskerp deur die kleurvraagstuk en in verband met die sendingwerk.
Oudste leraar oorlede
Op 3 September is die oudste predikant in die GKSA, ds Dirkie van der Walt, in die ouderdom van 91 jaar en 9 maande in Pretoria oorlede. Hy is op 7 September in die Pretoria-Oos begraafplaas te ruste geê. Hy het 'n ryk en vol lewe en bedieningstyd gehad. Graag dra ons hiermee ons innige meegevoel aan sy vrou Rika en familie oor en wens hulle die ryke troos van die Gees van die Here toe. Mag hulle sy bystand op 'n besondere wyse ervaar.
Die redakteur gesels met ... dr. Benoon Duvenage
Source: Die Kerkblad 108, pp 10 –14 (2005)
Benonie Duvenage is die vierde seun van wyle mnr. en mev. PC Duvenage, wat in die distrik Middelburg-Ooskaap geboer het.
Ons glo aan een, heilige, algemene en apostoliese kerk : aktuele tema
As ons die dagblaaie en ander tydskrifte lees, moet ons die stelling maak dat dit nie goed gaan met die kerk nie. Die kerk verkeer in 'n krisis. Die vraag word selfs gevra of die kerk op pad is na die vergetelheid. Die sogenaamde hoofstroomkerke kwyn en statistiek toon 'n skerp afname in die lidmatetal. Die kerk word beskuldig van doodsheid en dat hy tred met die tyd verloor het.
Kenmerke van die ware kerk : wanneer is die kerk werklik kerk? : aktuele tema
Source: Die Kerkblad 108, pp 19 –20 (2005)
Kenmerke van die ware kerk Die belangrike vraag wat maar altyd gevra moet word, is: Wanneer is die kerk werklik kerk? Wanneer kan en mag 'n groep mense wat saamkom 'n kerk genoem word?
Die kerk as moeder van die gelowiges : aktuele tema
Source: Die Kerkblad 108, pp 21 –22 (2005)
"... Hagar staan vir die berg Sinai in Arabië en kom ooreen met die teenswoordige Jerusalem en is met haar kinders saam in slawerny. Maar Jerusalem daarbo is vry; en dit is die moeder van ons almal" (Gal 4:25-26). 'n Ou en omstrede begrip Toe die beroemde Ou-Testamentikus B Holwerda in sy De Wijsheid die behoudt (1957) breedvoerig die begrip "kerk as moeder" bespreek het, was hy nie die eerste wat hierdie begrip, die "kerk as moeder", geskep het nie.
Metafore : so leer ons God ken : aktuele tema
Gebruik jy ooit metafore? Sê jy ooit iets soos: "Jan is 'n buffel"? Praat jy van die Here as jou Rots? As jy hierdie uitdrukkings en baie ander gebruik praat jy in metafore! Metafore is 'n inherente deel van menslike taal en taalgebruik. En omdat die Skrif in mensetaal aan ons gegee is, is metafore ook 'n inherente deel daarvan. Daarom moet ons bietjie stilstaan by wat metafore is, hoe dit in die Skrif tot uiting kom en hoe ons metafore moet verstaan.
Waar Christus is, daar is die kerk! Waar die kerk is, daar is Christus! : aktuele tema
Kan die kerk bestaan sonder om Christus te erken? Is dit debatteerbaar of Christus wel opgestaan het uit die dood en opgevaar het na die hemel en sit aan die regterhand van God? NEE! Sonder Jesus Christus kan daar nie 'n kerk wees nie!
Een liggaam met baie lede : die liggaam-metafoor volgens Korintiërs : aktuele tema
In hierdie uitgawe van Die Kerkblad het u waarskynlik reeds baie gelees oor die gebruik van metafore in die Bybel. U het ook gesien dat Paulus in sy briewe graag die metafoor van 'n liggaam gebruik om na die kerk te verwys. Sy eerste brief aan die Korintiërs is 'n voorbeeld hiervan. In 1 Korintiërs 12:27 sê hy vir die kerk in Korinte: "Julle is die liggaam van Christus."
Ek kom niks kort nie ... : aktuele tema
Die Here, my Herder, versorg my so dat ek altyd in elke omstandigheid alles het wat ek werklik nodig het. So kan ons die betekenis van die herder/ kudde-metafoor in die Bybel saamvat. Die rykdom van hierdie metafoor kan soos volg kortliks beskryf word: Die skape behoort aan die Here Die kudde is God se eiendom en Hy het vaste voorskrifte hoe sy kudde hanteer moet word.
Ek is 'n groen olyfboom : aktuele tema
Source: Die Kerkblad 108, pp 32 –35 (2005)
Die eerste lesers van die Bybel het naby die natuur gelewe. Die Bybelskrywers, deur die Heilige Gees geïnspireer, sluit by daardie kennis van die natuur en die liefde vir die natuur aan.
Die huis van God (in 1 Timoteus 3:15) : aktuele tema
Author Gustav Opperman
Is daar 'n verband tussen kerkordelikheid en die geestelike stryd wat die gelowiges moet voer? Wat het die vader se gesag in die huis - en in die kerk - met die bekamping van kerklike afval te doen?
Kerkverdeeldheid? Dis beskadiging van God se heilige tempel! : aktuele tema
Source: Die Kerkblad 108, pp 36 –37 (2005)
Die kerk is heilig, want God die Heilige Gees woon in sy kerk. Daarom noem die apostel Paulus die gemeente van Korinte die "tempel van God" (1 Kor 3:17). Maar selfsugtige hoogmoed lei dikwels tot sondige spanning in gemeentes. Twee dinge hoort egter nie saam nie: kerk en verdeeldheid.
Christus, die Hoekklip en Sluitklip, maak jóú 'n lewende gekapte klip in sý tempel : aktuele tema
Wanneer mens 1 Petrus 2:4-7 lees, is dit sommer dadelik duidelik watter prentjie hierdie metafoorgroep in jou gedagtewêreld laat ontstaan: jy word as't ware asof in 'n tydmasjien weggevoer na 'n bouperseel in die tyd van die Nuwe Testament, dalk juis dié van 'n tempel. En wat jy om jou sien, is nie stene en sement en beton nie, maar - gekapte klippe! En bouers wat die regte klip vir 'n spesifieke plek uitsoek.
Die A - Z Trouboek : aktuele tema
Die Bybel is die boek waarin die Gees vertel van God se groot liefde vir ons. Van begin ("dit is nie goed dat die mens alleen is nie") tot einde ("die Gees en die bruid sê: Kom!") praat die Bybel die taal van liefde. Sê dikwels word huweliksimboliek as metafoor gebruik dat vanuit 'n bepaalde perspektief die Bybel 'n A-Z Trouboek genoem kan word.
Gereformeerde onderwys ... wonderlike vordering : van oraloor
Source: Die Kerkblad 108, pp 42 –43 (2005)
In November kom al die partikuliere sinodes van die Gereformeerde Kerke byeen. Waarskynlik sal by almal die onderwerp van gereformeerde onderwys op die een of ander manier ter sprake kom. Hier volg 'n bietjie agtergrondinligting. Dit is nou byna drie jaar gelede dat Aksie Reformatoriese (Gereformeerde) Skoolonderwys (Arso) met sy boekprojek begin het: om deeglike, voluit gereformeerde skoolboeke vir alle vakke en alle grade beskikbaar te stel. Die begin was stadig en onseker. Vandag is hierdie en ander projekte volstoom aan die gang.
Transoranje Instituut groet ds. P.J.L. du Plessis : van oraloor
Ds. PJL (Pieter) du Plessis was vir ongeveer 18 jaar aktief betrokke by TOIBO. Stil maar met krag en waardigheid het hy die GKSA verteenwoordig. Na ds. Pieter se onlangse emeritering het die GKSA-deputate van die Instituut op 25 Augustus 2005 van ds. Pieter afskeid geneem. Graag wil die deputate ook aan elke lidmaat dankie sê wat 'n bydrae maak tot die finansiële voortbestaan van die Instituut. U dra mildelik by. Die Here seën die werk wat gedoen word. Kinders met spesiale onderwysbehoeftes se las word ligter.